पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। चंडीगढ़ के स्टार रोवर कनव दोसांज अब एथेंस में अपना दम दिखाते दिखाई देंगे। वे यहां ये दम पानी में किसी मुकाबले के दौरान नहीं बल्कि क्लास रूम में एक स्पेशल कोर्स के दौरान दिखाएंगे। दरअसल कनव को 53वीं अंतरराष्ट्रीय सेशन फॉर यंग पार्टिसिपेंट के लिए चुना गया है जोकि ग्रीस (एथेंस) में आयोजित हो रही है।
चंडीगढ़ रोइंग एसोसिएशन के सचिव प्रमोद कुमार सिंगला ने बताया कि कनव वहां के लिए रवाना हो चुके हैं और जल्द ही वे इस सेशन का हिस्सा होंगे। 53वीं अंतरराष्ट्रीय सेशन फॉर यंग पार्टिसिपेंट इंटरनेशनल ओलिंपिक एकेडमी की एंशिएंट ओलंपिया में 11 से 25 जून तक होगी। कनव को यहां जाने का मौका पिछले साल शानदार प्रदर्शन करने के कारण मिला है और उन्होंने इंटर यूनिवर्सिटी, नेशनल व अंतरराष्ट्रीय लेवल पर कई मेडल जीते हैं। कनव ने हालही में पंजाब यूनिवर्सिटी चंडीगढ़ से यूबीएस में पास आउट किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn